CELEX: 62005CO0340
Language: et
Date: 2006-09-28 00:00:00
Title: Euroopa Kohtu määrus (kolmas koda), 28. september 2006. # Kriminaalasjas versus Stefan Kremer. # Eelotsusetaotlus: Oberlandesgericht München - Saksamaa. # Kodukorra artikli 104 lõike 3 esimene lõik - Direktiiv 91/439/EMÜ - Juhilubade vastastikune tunnustamine - Esimeses liikmesriigis juhiloa äravõtmine - Teises liikmesriigis väljastatud juhiluba - Esimeses liikmesriigis juhtimisõiguse tunnustamisest keeldumine - Nõue täita siseriiklikud tingimused pärast juhiloa äravõtmist uue saamiseks. # Kohtuasi C-340/05.

Euroopa Kohtu (kolmas koda) 28. septembri 2006. aasta määrus – Kriminaalmenetlus Stefan Kremeri süüdistuses
      (kohtuasi C-340/05)
      Kodukorra artikli 104 lõike 3 esimene lõik – Direktiiv 91/439/EMÜ – Juhilubade vastastikune tunnustamine – Esimeses liikmesriigis juhiloa äravõtmine – Teises liikmesriigis väljastatud juhiluba – Esimeses liikmesriigis juhtimisõiguse tunnustamisest keeldumine – Nõue täita siseriiklikud tingimused pärast juhiloa äravõtmist uue saamiseks
      Isikute vaba liikumine – Asutamisvabadus – Juhiluba – Direktiiv 91/439 (nõukogu direktiiv 91/439, artikli 1 lõige 2 ja artikli 8 lõiked 2 ja 4) (vt punkt 38 ja resolutiivosa)
      Ese
      
         
               Eelotsusetaotlus – Oberlandesgericht München – Nõukogu 29. juuli 1991. aasta direktiivi 91/439/EMÜ juhilubade kohta (EÜT L 237,
                  lk 1; ELT eriväljaanne 07/01, lk 317) artikli 1 lõike 2 ja artikli 8 lõigete 2 ja 4 tõlgendamine – Keeldumine tunnustada sellise
                  juhiloa kehtivust, mille on teine liikmesriik väljastanud isikule, kelle suhtes rakendati liikluseeskirja korduvate rikkumiste
                  tõttu riikliku juhiloa äravõtmise meedet ilma keeluperioodita – Kohustus eelnevalt esitada juhtimissobivust tõestav meditsiinilis-psühholoogiline
                  ekspertiis
               
            Resolutiivosa 
      Nõukogu 29. juuli 1991. aasta direktiivi 91/439/EMÜ (juhilubade kohta, muudetud nõukogu 2. juuni 1997. aasta direktiiviga 97/26/EMÜ)
         artikli 1 lõikega 2 koosmõjus artikli 8 lõigetega 2 ja 4 on vastuolus liikmesriigi keeldumine tunnustada teises liikmesriigis
         väljastatud juhiloast tulenevat juhtimisõigust ja seega selle juhiloa kehtivust oma territooriumil põhjusel, et juhiloa omanik,
         kelle suhtes rakendati esimeses liikmesriigis varem saadud juhiloa äravõtmise meedet ilma uue juhiloa saamise ajutise keeluta,
         ei ole pärast äravõtmist täitnud uue juhiloa saamiseks esimese liikmesriigi õiguses ette nähtud tingimusi, kaasa arvatud juhtimissobivuse
         testi, mis tõestaks, et juhiloa äravõtmise põhjuseid enam ei eksisteeri.